พาณิชย์ลพบุรี !!! จัดกิจกรรม "ไทยช่วยไทย ลดภาระค่าครองชีพ" ครั้งที่ 1 วันที่ 19 ถึง 21 ตุลาคมนี้ ในพื้นที่อำเภอโคกสำโรง

วันที่ 19 ตุลาคม 2569 นายศุภสัณห์ ศิลป์ชูศรี พาณิชย์จังหวัดลพบุรี มอบหมาย เจ้าหน้าที่กลุ่มกำกับและพัฒนาเศรษฐกิจการค้า จัดกิจกรรมจำหน่ายสินค้าราคาประหยัด ภายใต้โครงการ “ไทยช่วยไทย ลดค่าครองชีพ” ประจำปีงบประมาณ พ.ศ. 2570 ครั้งที่ 1 ในพื้นที่ อำเภอโคกสำโรง ในวันที่ 19-21 ตุลาคม นี้ โดยวันที่ 19 ตุลาคม ณ วัดศิริมงคล  ตำบลถลุงเหล็ก
อ.โคกสำโรง วันที่ 20 ตุลาคม ณ  วัดวังจั่น
ตำบลวังจั่น และวันที่ 21 ตุลาคม  ณ วัดตะกรุดหว้า ตำบลดงมะรุม

โดยได้นำสินค้าอุปโภคบริโภคที่จำเป็นต่อการดำรงชีพ อาทิ น้ำมันพืช น้ำตาลทราย ข้าวสารหอมมะลิ น้ำปลา ปลากระป๋อง ผงซักฟอก น้ำยาล้างจาน น้ำยาล้างห้องน้ำ และสินค้าอุปโภคบริโภคอื่น ๆ มาจำหน่ายในราคาต่ำกว่าท้องตลาด 20 – 40% 

ทั้งนี้ โดยเมื่อวันที่ 18 ตุลาคม 2569 ที่ผ่านมา ได้เปิดจำหน่าย ณ วัดป่าตาล ตำบลป่าตาล ซึ่งบรรยากาศภายในงานเป็นไปอย่างคึกคักอย่างยิ่ง มีประชาชนเดินทางมาเลือกซื้อสินค้าเป็นจำนวนมาก สรุปผลการดำเนินการจำหน่ายสินค้าครั้งนี้ มีผู้เข้าใช้บริการจำนวน 350 คน ยอดจำหน่ายสินค้าฯ ไทยช่วยไทย ลดภาระค่าครองชีพ มีมูลค่าจำหน่ายรวม 99,338 บาท สามารถลดค่าครองชีพประชาชนรวม 36,327 บาท คิดเป็นร้อยละ 38 โดยมีมูลค่าการจำหน่ายสะสม 267,886 บาท ลดค่าครองชีพ สะสม  108,981 บาท และมีมูลค่าการจำหน่ายสินค้า OTOP/SMEs จำนวน 2,230 บาท มูลค่าการจำหน่ายสะสม 7,440 บาท

ข่าว : สำนักงานประชาสัมพันธ์จังหวัดลพบุรี

